text: Chaufførstrejke breder sig til bybusserne i Horsens
  23 november 2016 kl. 12.27
  En overenskomststridig arbejdsnedlæggelse, som onsdag morgen betød, at kørslen blev indstillet på en række regionalruter i Aarhusområdet, har nu bredt sig til bybusserne i Horsens.
  Det oplyser Midttrafik, der står for bybuskørslen, på deres hjemmeside.
  De strejkende chauffører er ansat ved Arriva. Midttrafik forventer, at chaufførerne at går i arbejde igen torsdag morgen.
  Arbejdsnedlæggelsen rammer alle 11 bybus-ruter i Horsens. 
  Arbejdsnedlæggelsen begyndte onsdag morgen blandt Arrivas omkring 40 chauffører ved garagen i Stilling og ramte kørselen på regionalruter omkring Aarhus - og ved middagstid bredte arbejdsnedlæggelsen sig til bybusserne i Horsens.
  
  